Soos belowe, 'n llama by jou troue | Maroela Media
(Foto: New Image Photography)
'n Onverwagse gas het onlangs sy opwagting gemaak by 'n troue. 'n Llama. In 'n tuxedo.
Riva Weinstock van Ohio in die VSA se jonger broer het eintlik net 'n belofte vervul. Toe sy vyf jaar gelede onophoudelik oor haar troue begin praat (sonder dat sy in daardie stadium verloof of selfs in 'n verhouding was), het hy geskerts hy sal 'n llama bring as hy haar troue moet bywoon, berig CNN.
Riva het in Oktober verloof geraak en binne 'n uur nadat sy die nuus met haar broer, Mendl, gedeel het, het hy laat weet die llama is gehuur.
'n Foto van die troue, wat nou wyd op sosiale media gedeel word, maak dit duidelik dat Riva nie vreeslik beïndruk was met haar broer se metgesel nie. Sy loer skeef na die twee terwyl Mendl glimlag en die llama heel ongeïnteresseerd lyk.
Die llama, Shockey, het 'n spesiaal gemaakte tuxedo en strikdas gedra. Shockey is van 'n plaas in die Cleveland-gebied gehuur vir sowat $400 vir die dag. Hy het buite gebly en foto's saam met gaste geneem.
Daai antie lyk nie baie ingenome nie!
Ek het gewoonlik so n uitdrukking op my gesig as ek in die donker op n honde landmyn getrap het :-)
Riva, jou troue is op Maroela Media en dit deur 'n Illama – kan net dink wat die mense gedink het, maar dis 'n goeie idee gewees.
Ek het gewoondlik 'n uitdrukking op my gesig soos Riva as iets groots broei :-)
Wel, ek dink die llama lyk heel spoggerig!
'n Broer 1000. Dis mos hoekom die Liewe Heer vir ons broers gegee het om ons te beskerm, lief te he en ons siele uit te trek ????